CELEX: 22007D0123
Language: ro
Date: 2007-09-28 00:00:00
Title: Decizia nr. 123/2007 a Comitetului mixt al SEE din 28 septembrie 2007 de modificare a anexei XVIII (Sănătate și securitate la locul de muncă, dreptul muncii și egalitatea de tratament pentru femei și bărbați) la Acordul SEE

21.2.2008   
            
            
               RO
            
            
               Jurnalul Oficial al Uniunii Europene
            
            
               L 47/49
            
         
      DECIZIA NR. 123/2007 A COMITETULUI MIXT AL SEE
   
   din 28 septembrie 2007
   de modificare a anexei XVIII (Sănătate și securitate la locul de muncă, dreptul muncii și egalitatea de tratament pentru femei și bărbați) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XVIII la acord a fost modificată prin Decizia nr. 31/2007 a Comitetului mixt al SEE din 27 aprilie 2007 (1).
            
         
               (2)
            
            
               Directiva 2006/25/CE a Parlamentului European și a Consiliului din 5 aprilie 2006 privind cerințele minime de securitate și de sănătate referitoare la expunerea lucrătorilor la riscuri generate de agenții fizici (radiații optice artificiale) [a nouăsprezecea directivă specială în sensul articolului 16 alineatul (1) din Directiva 89/391/CEE] (2) trebuie încorporată în acord,
            
         DECIDE:
   Articolul 1
   După punctul 16jd (Directiva 2006/15/CE a Comisiei) din anexa XVIII la acord se inserează următorul punct:
   
      
                  „16je.
               
               
                  
                     32006 L 0025: Directiva 2006/25/CE a Parlamentului European și a Consiliului din 5 aprilie 2006 privind cerințele minime de securitate și de sănătate referitoare la expunerea lucrătorilor la riscuri generate de agenții fizici (radiații optice artificiale) [a nouăsprezecea directivă specială în sensul articolului 16 alineatul (1) din Directiva 89/391/CEE] (JO L 114, 27.4.2006, p. 38).”
               
            
   Articolul 2
   Textele Directivei 2006/25/CE în limbile islandeză și norvegiană, care urmează să fie publicate în Suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 29 septembrie 2007, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în Secțiunea SEE și în Suplimentul SEE ale Jurnalului Oficial al Uniunii Europene.
   
      Adoptată la Bruxelles, 28 septembrie 2007.
      
         
            Pentru Comitetul mixt al SEE
         
         
            Președintele
         
         Stefán Haukur JÓHANNESSON
         
      
   
   
      (1)  JO L 209, 9.8.2007, p. 56.
   
      (2)  JO L 114, 27.4.2006, p. 38.
   
      (3)  Nu au fost semnalate obligații constituționale.